Source: http://www.realitateabihoreana.ro/content.php?c=articole&id_categorie=2&articol_id=369&p=1&article=secretarul-general-al-pdl-bihor-loveste-sub-centura
Timestamp: 2018-04-26 11:39:04+00:00

Document:
Politica: Secretarul general al PDL Bihor loveste sub centura (Realitatea bihoreana)
Secretarul general al PDL Bihor loveste sub centura
Municipalitatea nu a incasat niciun leu din inchirierea Arenei "Antonio Alexe" pentru gala K1, folosindu-se de un contract dintre CSM Oradea si o firma care permitea folosirea salii cu titlu gratuit. De cealalta parte CSM sustine ca acuzele sunt nefondate, clubul folosind sala doar pentru antrenamente si meciuri oficiale.
Secretarul general al PDL Bihor, Mircea Matei, acuza Primaria Oradea ca a renuntat sa incaseze o suma de bani la care avea dreptul. Afirmatia a fost facuta in contextul in care primarul Ilie Bolojan s-a transformat in ultimul an in aparatorul banului public. Mircea Matei sustine ca municipalitatea nu a incasat nici un leu din inchirierea Arenei "Antonio Alexe" pentru gala K1 care a avut loc la finele saptamanii trecute. "A fost o sala plina, iar pretul biletelor a fost cuprins intre 50 si 200 de lei. De regula, pentru evenimentele televizate in direct se incaseaza bani frumosi. Pentru ca nu a luat un ban din inchirierea salii, se poate spune ca Primaria Oradea a devenit sponsor al galei", a declarat Mircea Matei. Modul in care primaria a procedat pentru a nu obliga firma care a organizat evenimentul sa plateasca pentru sala este foarte simplu. "Au gasit o formula sa dea sala gratuit desi puteau incasa bani frumosi. CSM a cerut Primariei sala pentru antrenamente. Cum clubul apartine municipalitatii, Primaria nu incaseaza nici un leu de la acesta. Ulterior, CSM a facut un contract de comodat cu SC Ami Art SRL care prevede ca CSM sa dea in folosinta cu titlu gratuit acestei firme sala. Daca Primaria Oradea nu avea nevoie de acesti bani, CSM putea sa incaseze suma respectiva macar ca sa plateasca restantele fata de poloisti", sustine secretarul general al PDL Bihor.
CSM nu stie nimic
De partea cealalta, conducerea CSM Oradea nu stie nimic de vreun contract pentru inchirierea salii de sport, mai ales ca nu are in administrare sau organizare Arena "Antonio Alexe".
"CSM nu are sala sporturilor in administrare, sau organizare. Noi avem drept in sala doar sa ne antrenam si sa disputam jocurile oficiale ale echipelor sectiilor noastre. Noi nu putem face niciun contract de inchiriere cu nimeni. Nu stiu de unde acest asa zis contract semnat de noi cu Ami Art. Arena "Antonio Alexe" este in administrarea AIO", a declarat Nicusor Vasadi, directorul clubului oradean.
Chiria a fost platita
Oficiali din cadrul primariei au afirmat ca pentru cele aproximativ trei ore cat a durat gala de K1 de la Oradea, organizatorii au achitat in avans o chirie de 2.200 de lei, valoare care concorda cu tariful stabilit de Administratia Imobiliara Oradea. Mai mult, la conferinta de presa anterioara galei, promotorul Eduard Irimia a afirmat ca "majoritatea oraselor care au gazduit galele de Local Kombat au gazduit gratis evenimentele ba chiar au venit in sprijin cu cativa sponsori".

References: CSM 
 CSM 
 CSM 
 CSM 
 CSM 
 CSM 

CSM 
 CSM